n Hagstofan hefur á þessu ári gefið út fréttatilkynningar um dánarorsakir á árunum 1996 - 1998 og voru þær í fyrsta sinn flokkaðar eftir ICD - 10 sjúkdóma - og dánarmeinaskrá Alþjóðaheilbrigðismálastofnunarinnar . Einnig er birtur samanburður á dánarorsökum frá 1981 - 1998 . Tölurnar sýna að dánartíðni meðal ungs og miðaldra fólks er afar lág hér á landi . Langflest dauðsföll eiga sér stað í hárri elli og veldur því að hlutfall langvinnra sjúkdóma verður mjög hátt . Algengustu dánarorsakir eru blóðrásarsjúkdómar og krabbamein og hefur dánartíðni af fyrrnefndum sjúkdómum heldur lækkað en dauðsföllum af völdum æxla fjölgað að sama skapi . Aðrar algengar dánarorsakir eru slys og öndunarfærasjúkdómar . Fram kemur í tölum Hagstofunnar að dánartíðni er hærri meðal karla en kvenna í öllum aldurshópum en á síðustu tveimur áratugum hafa börn og ungir karlar hagnast mest á bættum lífslíkum hér á landi . Ungbarnadauði er með því lægsta sem þekkist í heiminum , hefur lækkað úr sex í tæplega fjögur af hverjum 1000 lifandi fæddum börnum . Þá hefur það einnig gerst að dregið hefur úr dauðsföllum barna af völdum slysa og er fjöldi þeirra orðinn mjög áþekkur því sem gerist í nágrannalöndum okkar . Nánari upplýsingar og töflur með greiningu á dánarorsökum er að finna á vefslóðinni